Title: Pracovná skupina Vesmír
Author: Ivan
Last saved by: Horníková Miriam

Správa zo zahraničnej pracovnej cesty

1.  Účastník ZPC:

Ing. Miriam Horníková 
Odbor štátnej a európskej politiky vo vede a technike
Sekcia vysokých škôl, vedy a výskumu
Ministerstvo školstva, vedy, výskumu a športu SR
Stromová 1  813 30 Bratislava 
Tel: +421 2 59374 755
miriam.hornikova@minedu.sk
Znalosť jazykov: anglicky – nemecky – francúzsky

2.  Zahraničná pracovná cesta:
štát/mesto: Belgicko / Brusel
Dátum: 16.1.2015
Prijímajúce organizácie: Rada Európskej Únie - budova JUSTUS LIPSIUS
Účel cesty:  Účasť na pracovnej skupine Rady EÚ pre vesmír 

3.  Rámcový program pobytu:
16.1.2015   - let Viedeň - Brusel
                  - účasť na zasadnutí PS pre vesmír, let Brusel – Viedeň

4.  Stručný priebeh rokovaní:

Jednotlivé body programu

Program:
1.	Program Lotyšského predsedníctva v oblasti vesmírnej politiky 
2.	Pracovný program EK v 2015 v oblasti vesmírnej politiky 
3.	Návrh smernice „Directive Proposal on the Dissemination of Earth Observation satelite data for commercial purposes“ – dodatočné informácie
4.	Ostatné

Bod 1 agendy
Program LV PRES v oblasti vesmírnej politiky 

FI má nového zástupcu na SZ v Bruseli. FR poďakovalo za kondolencie k nedávnym teroristickým útokom v Paríži, ktoré dostali od mnohých ČŠ.  LV PRES poďakovali IT PRES za výbornú spoluprácu a odprezentovali informácie o svojej krajine, logu a prioritách svojho PRES. 

Logo “technological cornerstone of civilisation“ má znamenať jednotu a dynamiku. Farby biela-sivá-červená predstavujú lotyšskú vlajku. Celú prezentáciu uvádzam ako prílohu správy ZPC.

LV disponuje rozsiahlymi vesmírnymi zariadeniami (space cluster), ktorými môžu prispievať k vesmírnej politike EÚ.

Priority LV PRES

1.	Súťaživá Európa  - práca a rast:
-	uľahčiť investície
-	implementovať tzv. European Semester a obnovenú Stratégiu Európa 2020
-	posilňovať jednotný trh
-	zlepšiť EÚ v oblasti energetiky
-	priorita pre konkurencieschopnosť priemyslu
-	prehĺbiť hospodársku a menovú úniu

2.	Digitálna Európa - využívať možnosti digitálneho jednotného trhu
-	bezpečnosť v digitálnom prostredí
-	digitálny jednotný trh (Digital Assembly bude v Rige v júni)
-	priorita je „digital“

3.	Európa v akcii
-	Východné partnerstvá
-	obchod
-	rozvoj
-	bezpečnosť a obrana
-	migrácia
-	rozširovanie

Priority LV PRES vo vesmírnej politike

1.	Pokračovať v diskusii o smernici pre HRSD

-	cieľom je podporovať nákladovo efektívne, konkurencieschopné a inovatívne firmy 
vrátane malých a stredných podnikov
-	trhové príležitosti pre európske podniky prostredníctvom rozvoja tzv. downstream, služieb a aplikácií (stabilné, jednotné legislatívne prostredie a spoľahlivý prístup k dátam)

Argumenty v prospech diskusie o smernici HRSD

Smernica o HRSD:
1. 	vytvorí stabilný právny rámec pre podniky
2. 	vytvorí predvídateľné časovanie a podmienky pre získavanie dát 
3. 	poskytne jasné bezpečnostné postupy pre ČŠ
4. 	zabráni prípadnému narušeniu trhu v budúcnosti
5. 	zabezpečí stimuly pre menej zúčastnené krajiny vo vesmírnych aj právnych 
    	záležitostiach
6.	pravdepodobne nevytvorí obrovskú administratívnu záťaž

2.	Monitorovanie implementácie H2020 - časti vesmír 
-	Cieľom je podporiť nákladovo efektívne, konkurencieschopné a inovatívne firmy s kozmickým priemyslom, vrátane malých a stredných podnikov.

3.	Pokračovať v rokovaniach v Rade o budúcich vzťahoch medzi EÚ a ESA a širších diskusiách o komplexnej kozmickej stratégii EÚ a spájať úsilie jednotlivých ČŠ a politických nástrojov EÚ

4.	Pokračovať vo vývoji systému vesmírneho dozoru a monitorovania tzv. „Space Surveillance and Tracking (SST)“ na európskej úrovni s cieľom využitia existujúcich vnútroštátnych a európskych občianskych a vojenských prostriedkov na vyriešenie problému kozmického odpadu.

Nasledujúca pracovná skupina pre vesmír sa bude konať 6. februára 2015. Následne LV PRES plánuje zasadnutia dvakrát mesačne, dátumy neboli ešte špecifikované.

2.-10. mája 2015 sa bude v Rige konať podujatie Space Expo – najmä sa má zvýšiť povedomie o vesmírnych aktivitách, nevyrieši zásadné otázky, keďže LV nie je vesmírna moc v EÚ.

22.1.2015 sa na SZ LV v Bruseli bude konať úvodná recepcia LV PRES pre oblasť výskumu a vesmíru.

Bod 2 agendy
Pracovný program EK v 2015 v oblasti vesmírnej politiky 

Pracovné oblasti: 

1.	Vesmírna priemyselná politika – ciele:
–	dostať sa k zatiaľ nedokončenej legislatíve
–	otázka technologickej nezávislosti v oblasti vesmírneho výskumu
–	začleniť a implementovať európsku vesmírnu politiku do každého ČŠ
–	sústrediť sa na otázku verejného obstarávania 
–	budovanie strategických výskumných klastrov
–	udržovať súťaživosť vesmírneho sektora
–	budovať štruktúrovanú spoluprácu s ESA v oblasti vesmír a výskum a štruktúrovaný dialóg s priemyslom
–	tzv. Joint EK-ESA-EDA Task Force v budovaní nezávislosti pre vesmír (urgentná akcia do roka 2017)
–	spolupracovať v rámci H2020
–	v 2015 bude implementovaných 60 projektov ako výsledok práce zasadnutí pracovných skupín Rady pre vesmír z roka 2014

2.	Bezpečnosť v oblasti vesmír – priority:

-	Space surveillance and tracking Support Framework (SST) a H2020 aktivity pre SST senzory
-	Govsatcom (prebiehajú tu štúdie)
-	5. marca 2015 bude Security Users Workshop, cieľom je mapovanie potrieb občianskej bezpečnosti tzv. civil security needs a plán technológií tzv. Technology roadmap
-	Medzinárodná spolupráca vo vesmíre: 
-	koncom februára plánuje EK v Južnej Afrike prvé vesmírne dialógy 
-	rozvoj dialógov s USA, Čínou, Japonskom
-	v prvom semestri 2015 sa bude konať pracovná skupina EU - Ukrajina  
-	EK spolupracuje intenzívne s nečlenskými štátmi EÚ

Bod 3 agendy
Návrh smernice „Directive Proposal on the Dissemination of Earth Observation satelite data for commercial purposes“ – dodatočné informácie

ČŠ si vyžiadali dodatočné informácie k návrhu smernice k 5 bodom:

-	dôkazy o komplikáciách fungovania vnútorného trhu 
-	dôkazy pre odôvodnenie navrhovaných riešení
-	lepšia kvantifikácia nákladov, najmä administratívnych
-	ďalšia analýza možností 2 (nelegislatívna opatrenie) a 3
(legislatívne opatrenie) hodnotenia vplyvu tzv. Impact assessment
-	lepšie zváženie a zohľadnenie existujúcich regulačných režimov (v Európe i mimo  nej) a medzinárodnej situácie

Medzinárodný kontext
Princíp kontroly na mieste pôvodu: 
-	HRSD môžu byť objektom kontroly
-	komerčné záujmy musia byť v súlade s bezpečnostnými záujmami

Existujú rôzne modely:
a)	komplexné vesmírne právo (Rusko, Južná Kórea, USA)
b)  mix všeobecného kozmického práva a dátovej politiky (Austrália, Brazília,
Čína, Južná Afrika, Ukrajina)
b)	osobitné právne predpisy o družicových dátach z pozorovania Zeme (Kanada,
Japonsko)
c)	politika dát bez právnych predpisov (India)

Najrelevantnejší právny model pre EÚ je príklad regulačného rámca USA, lebo majú najväčší celosvetový vplyv v oblasti vesmíru. 

-	ide o silný regulačný rámec: tzv. National Security Presidential Directive 27 (2003, US Commercial Remote Sensing data Policy), smernica následne doplnená a rozšírená
-	poskytovatelia údajov, musia získať povolenie od NOAA:
-	licenčné podmienky zabezpečujú súlad s národnými (USA) a zahraničnými bezpečnostnými záujmami
-	licencie obsahujú mechanizmy kontroly distribúcie: ustanovenia o tzv. black listed countries, evidencia údajov o predaji, súhlas vlády pre šifrovanie
-	USA uplatňuje maximálne stropy rozlíšenia 0,25m pre panchromatické snímky a 1,0 m pre multispektrálne snímky
-	Dodatok Kyl-Bingaman: zákaz zberu a šírenia snímkov z izraelského územia s veľmi vysokým rozlíšením
-	obavy z bezpečnosti môžu viesť k obmedzeniam, ako je čierny zoznam cieľových oblastí alebo príjemcov - licenčné podmienky môžu byť postúpené dátovým predajcom

Porovnanie regulačného rámca USA s navrhovanou smernicou EK:

-	smernica EK by vytvorila transparentnejšie prostredie pre priemysel ako USA
-	transparentnejšie procedurálne aspekty
-	žiadne maximálne stropy pre rozlíšenie dát, ktoré môžu byť obchodne predané
-	predpokladá sa menšie riziko, že firmy z EÚ by sa obracali na USA, keďže režim EÚ by mal umožniť lepšie podmienky prístupu 

Dotazníky
DG GROW v spolupráci s EARSC (European Association of Remote Sensing Companies) realizovalo štúdiu - online dotazníky, pre lepšie posúdenie možných dopadov návrhu smernice 

-	realizované boli 2 prieskumy v termíne od 25.11. 2014 do 8.12.2014: 1. medzi podnikmi, ktoré vytvárajú pridanú hodnotu a 2. medzi poskytovateľmi dát 
-	pozvaných viac ako 100 firiem s pridanou hodnotou, odpovedalo 41
-	8 odpovedí od poskytovateľov dát, z čoho len 4 platné  
-	19 dodatočných bilaterálnych telefonických rozhovorov

Aké sú prekážky vo vnútornom trhu? Nie všetky firmy majú povolenie od štátu, väčšina pracuje s dátami s nie vysokým (HRSD), ale s  nízkym alebo stredným rozlíšením.

V otázke implementácie rozlišuje EK tieto skupiny ČŠ:
a)
ČŠ, ktoré nemajú, a s najväčšou pravdepodobnosťou nebudú mať poskytovateľov dát na ich území
– nebudú musieť byť implementované v danom štáte mechanizmy určené v tejto smernici, t.j. screening /  authorisation procedure. Budú mať limitované povinnosti, pravdepodobne bude požadované len podávanie správ (reporting) príp. určenie príslušného orgánu zodpovedného za uplatňovanie smernice (čl. 10).

b)
ČŠ, ktoré už majú poskytovateľov dát na ich území, alebo ich  pravdepodobne budú mať v blízkej budúcnosti, a doteraz nestanovili právny rámec pre bezpečnostné kontroly pre šírenie HRSD

d)	implementácia smernice bude mať za následok administratívne náklady
e)	dopadová štúdia poskytuje odhad nákladov pre bezpečnostné kontroly (ročné prevádzkové náklady budú cca 300 000 € / 2-3 plné úväzky, technické
zariadenie a administratívne poplatky)
f)	náklady vzniknuté zavedením smernice musia byť zvažované aj bez ohľadu na prijatie smernice, pretože ČŠ budú implementovať bezpečnostné kontroly s novovzniknutými administratívnymi nákladmi tak či tak 

c)
ČŠ, ktoré majú poskytovateľov dát na ich území aj právne rámec pre bezpečnostné kontroly pre šírenie HRSD

g)	tieto ČŠ už majú určitú formu definícií HRSD, bezpečnostných kritérií a
zavedených postupov, ktoré budú musieť prispôsobiť do určitej miery
ustanoveniam novej smernice
h)	smernica ponecháva na ČŠ slobodný výber o spôsobe realizácie skríningu a procedúry autorizácie
i)	minimalizácia nákladov keďže tieto ČŠ už majú zabehnuté monitorovacie mechanizmy a v zmysle smernice budú musieť len podávať správy

K danej dopadovej štúdii a dodatočným informáciám prezentovaným EK sa môžu ČŠ vyjadriť na nasledovnej PS space 6.2.2015. 

Komentáre ČŠ:
UK: skupina pýtaných firiem bola príliš úzka, nepredpokladajú, že smernica prinesie veľké zmeny

CZ: nie každý ČŠ má momentálne zodpovedajúce technológie a tak nie je schopný splniť podmienky, preto je  daná regulácia správna 

DE: podporujú túto smernicu, ale ešte doplnia komentáre vo februári

NL: podporili, že EK dokázala za tak krátky čas rozanalyzovať dotazníky. NL vyjadrili pochybnosť, že ak do 16.6. nebude nájdený konsenzus, daný návrh bude stiahnutý – má nato EK kapacitu?

PL: vyžiadali správu od EK v písomnej forme. Otázka aké konkrétne štáty boli v dotazníkoch, či aj poľské firmy.

IT: neočakávali, že už 16.1. bude tento dokument o dodatočných informáciách hotový – štáty samotné potrebujú čas na preskúmanie, žiadajú tiež správu od EK 

Council Legal Service: k prijatiu tejto smernice je nevyhnutné prezentovať existujúce reálne konkrétne problémy. Ak sú len potenciálne, smernica sa neprijme. 

EK: potvrdili, že existuje reálny problém. V porovnaní s veľkosťou kozmického sektoru ide o veľký problém. Ak by respondenti dostali viac času na odpovede, neboli by o veľa iné. Potvrdili, že USA má najlepší systém, nie Kanada, a preto EÚ bude postupovať podľa US modelu. 
EK pripraví písomnú správu na žiadosť ČŠ.  V prípade, ak by sa to nestihlo do júna EK príde s iným návrhom.

–––––––––––––––––––––––––––––
Zoznam použitých skratiek:

Členské štáty EÚ:
AT – Rakúsko, BE – Belgicko, BG – Bulharsko, CY – Cyprus, CZ – Česká republika, DE – Nemecko, DK – Dánsko, EE – Estónsko, GR, EL – Grécko, ES – Španielsko, FI – Fínsko, FR – Francúzsko, HU – Maďarsko, IE - Írsko, IT – Taliansko, LU – Luxembursko, LV– Lotyšsko, LT – Litva, MT – Malta, NL – Holandsko, PL – Poľsko, PT – Portugalsko, RO- Rumunsko, SE – Švédsko, SI – Slovinsko, SK – Slovenská republika, UK – Veľká Británia, HR - Chorvátsko

EK	       Európska komisia 
ČK, ČŠ 	       členské krajiny, členský štát
PRES                       predsedníctvo v EÚ
LV PRES			predsedníctvo Lotyšska v EÚ
ESA	European Space Agency
HRSD	satelitné dáta s vysokým rozlíšením

5.  Odporúčané závery:

Pracovná skupina pre vesmír 16.1.2015 bola prvou v poradí LV PRES, predstavili svoje priority a plány na nasledovných 6 mesiacov v oblasti vesmírnej agendy. LV disponuje rozsiahlymi vesmírnymi zariadeniami (space cluster), ktorými môžu prispievať k vesmírnej politike EÚ. Priority LV PRES sú: súťaživá Európa  - práca a rast, Digitálna Európa - využívať možnosti digitálneho jednotného trhu a Európa v akcii.

Priority LV PRES v oblasti vesmír:
-	pokračovať v diskusii o smernici pre HRSD
-	monitorovanie implementácie H2020 - časti vesmír 
-	pokračovať v rokovaniach o budúcich vzťahoch medzi EÚ a ESA
-	pokračovať vo vývoji systému vesmírneho dozoru a monitorovania tzv. „Space Surveillance and Tracking (SST)“ na európskej úrovni

EK predstavila svoj pracovný program v 2015 v oblasti vesmírnej politiky. EK plánuje v 2015 riešiť najmä otázky vesmírnej priemyselnej politiky a bezpečnosti v oblasti vesmír, rozvíjať medzinárodnú spoluprácu s nečlenskými štátmi EÚ v oblasti vesmír. 
 
ČŠ si vyžiadali dodatočné informácie k návrhu smernice k určitým bodom a EK preto prezentovala dokument Dodatočné informácie k dopadovej štúdii a dotazníkom realizovaným v súvislosti s návrhom smernice „Directive Proposal on the Dissemination of Earth Observation satelite data for commercial purposes“. 

DG GROW v spolupráci s EARSC (European Association of Remote Sensing Companies) realizovali štúdiu - online dotazníky, pre lepšie posúdenie možných dopadov návrhu smernice od 25.11. 2014 do 8.12.2014: medzi podnikmi, ktoré vytvárajú pridanú hodnotu a medzi poskytovateľmi dát. 

EK rozdelila ČŠ na také, ktoré majú / nemajú poskytovateľov dát na ich území a majú / nemajú právne rámec pre bezpečnostné kontroly pre šírenie HRSD. Podľa toho bude individuálne v ČŠ  smernica implementovaná.

Existujú rôzne právne modely, ale najrelevantnejší pre EÚ je príklad regulačného rámca USA, lebo majú najväčší celosvetový vplyv v oblasti vesmíru. Nová smernica EK vytvorí transparentnejšie prostredie pre priemysel ako USA. 

Nasledujúca pracovná skupina pre vesmír sa bude konať 6. februára 2015. Následne LV PRES plánuje zasadnutia dvakrát mesačne, dátumy neboli ešte špecifikované.

2.-10. mája 2015 sa bude v Rige konať podujatie Space Expo – najmä sa má zvýšiť povedomie o vesmírnych aktivitách, nevyrieši zásadné otázky, keďže LV nie je vesmírna moc v EÚ.

6.   Prehľad prinesenej dokumentácie a miesto jej uloženia
Všetky materiály preberané na zasadnutí sa nachádzajú na Sekcii vysokých škôl, vedy a výskumu MŠVVaŠ SR.

7.    Spôsob zverejnenia výsledkov ZPC, prenos získaných informácií
Správa bola predložená  Sekcii medzinárodnej spolupráce MŠVVaŠ SR. Bude zverejnená na internetovej stránke MŠVVŠ SR. Súhlasím so zverejnením správy na internete.

Správu vypracovala: 	Ing. Miriam Horníková
Dátum: 			20.1.2015
Správu schválil:		Ing. Diana Demková, riaditeľka OŠEPVaT
				prof. Ing. Peter Plavčan, CSc., GR SVŠVaV